b'\n_START_ARTICLE_\nKesatuan Eropah\n_START_SECTION_\nStatus\n_START_PARAGRAPH_\nKesatuan Eropah ialah pertubuhan serantau (regional organisation) yang terbesar di dunia. Negara-negara ahli memindahkan hak-hak penting kebangsaan, seperti dasar kewangan, pasaran dalam negara, perdagangan luar kepada kesatuan ini. Walaupun EU kelihatan seperti sebuah kerajaan persekutuan (seperti Amerika Syarikat), kesatuan ini tidak diuruskan seperti kerajaan persekutuan tetapi berdasarkan "prinsip subsidiariti".\n_START_SECTION_\nIsu Terkini\n_START_PARAGRAPH_\nIsu terbesar kini ialah pembesaran kesatuan, hubungan dengan Amerika Syarikat dan penyertaan Euro di negara anggota yang masih belum menerima mata wang EU ini. Draf terakhir perlembagaan Eropah telah dicapai pada 18 Jun 2004, dan kini menunggu pengesahan setiap negera anggota.\n_START_SECTION_\nSejarah dan asal-usul\n_START_PARAGRAPH_\nUsaha usaha untuk menyatukan negara negara di Eropah telah berlaku beberapa kali dalam sejarah benua ini. Usaha ini bermula dengan Empayar Rom, Empayar Frankish Charlemagne, sehinggalah Napoleon dan penaklukan Jerman dalam Perang Dunia II. _NEWLINE_Kebanyakan usaha ini menggunakan kekerasan dan ketenteraan yang menyebabkan penyatuan tersebut tidak kekal dan tidak stabil. Penyatuan pertama yang tidak melibatkan ketenteraan diutarakan oleh Victor Hugo pada 1851. Berikutan Perang Dunia Pertama dan Perang Dunia Kedua, dorongan untuk mewujudkan negara negara Eropah yang membangun dan bebas perang meningkat. Sentimen ini akhirnya mewujudkan Komuniti Batu Arang dan Keluli Eropah pada 1951. _NEWLINE_Kesatuan yang sebenar ditubuhkan pada 1957 melalui Perjanjian Rom dan kesatuan ini dinamakan Komuniti Ekonomi Eropah (EEC). Kesatuan dimulakan pada 1 Januari 1958. Kesatuan ini kemudiannya dinamakan Komuniti Eropah dan akhirnya Kesatuan Eropah. Kesatuan Eropah telah berevolusi daripada sebuah badan perdagangan kepada persekutuan ekonomi dan politik.\n_START_SECTION_\nHubungan istimewa dengan Kesatuan Eropah\n_START_PARAGRAPH_\nBanyak negara seperti Monaco dan Andorra mempunyai perjanjian khas dengan kesatuan ini membolehkannya mengguna dan menghasilkan mata wang Euro.\n_START_SECTION_\nStatus quo Kawasan Luar Negara\n_START_PARAGRAPH_\nBeberapa kawasan yang terletak di luar benua Eropah diterima sebagai anggota EU contohnya Pulau Canary, Isle of Man, dan sebagainya.\n_START_SECTION_\nDasar Utama\n_START_PARAGRAPH_\nApabila nama Komuniti Ekonomi Eropah berubah kepada Komuniti Eropah dan (kemudiannya menjadi) Kesatuan Eropah, organisasi ini juga berubah daripada sebuah kesatuan ekonomi kepada kesatuan politik. Perubahan ini dapat dilihat dengan bertambahnya dasar dasar yang dipertanggungjawabkan kepada EU dan perpindahan kuasa politik daripada negara anggota kepada EU.'